**Ensiapusuunnitelma**

Ensiapuvalmiuden tarkoituksena on antaa ensiapua loukkaantuneille ja sairastuneille tapahtumapaikalla. Ensiapuvalmiuden tehtävänä on myös varmistaa hätäilmoituksen teko 112:een sekä viranomaisyksiköiden opastus onnettomuuspaikalle. Monipotilas- ja suuronnettomuustilanteissa ensiapuvalmius tukee alkuun tapahtuman turvallisuusorganisaatiota ja myöhemmin viranomaisia. Ensiapuvalmius on tärkeä osa tapahtuman turvallisuusjärjestelyitä.

Tapahtumanjärjestäjällä on velvollisuus varata tapahtumaan sen luonteesta riippuen riittävä ensiapuvalmius. Yksiselitteistä tapahtuman ensiapuhenkilöstön määrää ei ole olemassa, joten ensiapuhenkilöstön määrä tulee suhteuttaa tapahtuman henkilömäärään, riskeihin sekä alueen kokoon. Ensiapuhenkilöstön määrässä ja koulutuksessa tulee erityisesti ottaa huomioon tapahtumaan mahdollisesti liittyvät erityisriskit, kuten sääolosuhteet, extremelajit, autourheilu, vaikeat maasto-olosuhteet, iso liikenneväylä, syrjäinen sijainti, saari, vesistö jne. Myös ensiapuvarusteet tulee laadultaan ja määrältään suhteuttaa tapahtuman luonteeseen. Lääkkeet eivät pääsääntöisesti kuulu ensiapuvalmiuteen. Pelastussuunnitelmasta tai ensiapusuunnitelmasta tulee käydä ilmi kuka vastaa ja/tai johtaa ensiapuvalmiutta ja miten ensiavun antamiseen on varauduttu. Ensiapusuunnitelman tarkempi sisältö on määritelty Ensiapusuunnitelma -lomakkeessa.

Alla esitetyt ensiapuvalmiuden minimivaatimukset on jaoteltu tapahtuman koon mukaan. Minimivaatimusten riittävyys arvioidaan alueen pelastusviranomaisen sekä alueen ensihoidon vastuulääkärin toimesta tapauskohtaisesti tapahtuman luonteen mukaan.  
  
**200–2 000 henkilön tapahtumissa** tulee olla nimetty ensiapuvastaava, joka on suorittanut vähintään EA 1 –kurssin tai vastaavan. Muun ensiapuhenkilöstön tulee omata riittävät ensiaputaidot. 200–2 000 henkilön tapahtumiin ei tarvitse laatia erillistä ensiapusuunnitelmaa vaan ensiapuvalmius kuvataan tapahtuman pelastussuunnitelmassa.  
  
**2 000–10 000 henkilön tapahtumissa** tulee olla nimetty ensiapujohtaja, joka on suorittanut vähintään EA 1 ja 2 kurssit tai vastaavat. Ensiapujohtajalla tulee olla kokemusta ensiaputoiminnasta tapahtumissa. Muun ensiapuhenkilöstön tulee omata riittävät ensiaputaidot ja heillä tulee olla kokemusta ensiaputoiminnasta tapahtumissa. 2 000–10 000 henkilön tapahtuman ensiavun järjestämisestä tulee tehdä kirjallinen ensiapusuunnitelma, joka liitetään osaksi pelastussuunnitelmaa.  
  
**Yli 10 000 henkilön tapahtumissa** ensiapuorganisaatiolla tulee olla nimetty ensiapujohtaja, joka on suorittanut vähintään EA 1, 2 ja 3 kurssit tai vastaavat TAI vaihtoehtoisesti on suorittanut vähintään EA 1 ja 2 kurssit tai vastaavat sekä soveltuvan terveydenhuollon tai pelastustoimen koulutuksen. Ensiapuorganisaation johtajalla tulee olla suurten tapahtumien ensiaputoiminnan johtamisesta kokemusta. Muun ensiapuhenkilöstön tulee omata riittävät ensiaputaidot (pääsääntöisesti EA 1 ja 2 kurssit tai vastaavat) ja heillä tulee olla kokemusta ensiaputoiminnasta tapahtumissa. Yli 10 000 henkilön tapahtumissa ensiavun järjestämisestä kokonaisuudessaan tulee neuvotella alueen pelastusviranomaisen (ja heidän kautta alueen ensihoidon vastuulääkärin) kanssa, jotta yhteistyö tapahtuman ensiapuorganisaation, pelastustoimen ja ensihoidon välillä olisi saumatonta. Yli 10 000 henkilön tapahtumien ensiavun järjestämisestä tulee tehdä kirjallinen ensiapusuunnitelma, joka liitetään osaksi pelastussuunnitelmaa. Lisäksi tapahtuman jälkeen ensiapuorganisaation johtajan on toimitettava lyhyt kirjallinen toimintaraportti ensihoidon vastuulääkärille erillisen ohjeen mukaan.

Yli 2 000 henkilön tapahtumien osalta ensiapusuunnitelma laaditaan

**YLEISÖTAPAHTUMAN ENSIAPUSUUNNITELMA**

Ensiapusuunnitelma liitetään osaksi tapahtuman pelastussuunnitelmaa

(Pelastuslaki 379/2011 14 ja 16 §, pelastusasetus 407/2011 3 §)

|  |  |  |
| --- | --- | --- |
| Tapahtuman nimi |  | |
| Tapahtuma-aika ja -paikka | Päivämäärä:  Osoite: | Kellonaika: |
| Tapahtuman kuvaus | *Kuvataan tapahtuman ja asiakaskunnan luonne (lapsia, vanhuksia, liikuntarajoitteisia jne.)* | |
| Arvioitu yleisömäärä | *Arvioidaan samanaikaisesti läsnä olevien henkilöiden määrä.* | |
| Riskiarvio | *Arvioidaan ensiapua tarvitsevien määrä, huomioidaan asiakaskunta, tapahtuman luonne, mahdolliset päihteet, tapahtuman aiheuttamat erityisriskit (extremelajit ym.), tapahtumapaikka ja sääolosuhteet.* | |

|  |  |  |  |  |
| --- | --- | --- | --- | --- |
| Ilmoittajan yhteystiedot | Nimi:  Osoite: | | Puhelin:  Sähköposti: | |
| Ensiavun vastuuhenkilö | Nimi:  Puhelin:  Sähköposti: | | | |
| Kuvaus ensiavun järjestelyistä | *Kuvataan lyhyesti miten ensiapujärjestelyt toteutetaan.* | | | |
| Ensiapu-henkilöstö |  | Määrä | Koulutus | Päivystysaika |
| Johto |  |  |  |
| Päivystäjät |  |  |  |
| Yhteensä |  |  |  |

|  |  |
| --- | --- |
| Ensiapu-materiaali | *Kuvataan millaista ensiapumateriaalia on hankittu ja minne ne on sijoitettu.* |
| Viestiliikenne | *Kuvataan miten tapahtumaorganisaation sisäinen viestiliikenne toimii, kuvataan miten viestiliikenne toimii ulospäin (viranomaiset).* |
| Dokumentointi | *Kuvataan miten dokumentoidaan tapahtuneet ensiapua vaatineet tilanteet.* |
| Toimintaohjeet onnettomuus- ja vaaratilanteissa | *Lyhyt ohje henkilöstölle erilaisten ensiaputilanteiden varalle. Mikäli ohjeet löytyvät tapahtuman pelastussuunnitelmasta, voidaan viitata suunnitelmaan.* |
| Ambulanssireitit ja potilaiden noutopisteet | *Kuvataan mitä reittiä ambulanssi pääsee paikalle parhaiten ja mistä ambulanssi noutaa potilaan. Voidaan havainnollistaa karttakuvalla tms.* |